निधि अग्रवाल ने डाली का किरदार निभाया है, जो कि छोटे शहर की लड़की है. बचपन से ही डांस करती आयी है. उसकी तमन्ना मशहूर डांसर बनने की है. इस बात से उसके माता पिता खुश नहीं है. क्योंकि यह एक मध्यमवर्गीय परिवार है. पिता कहीं नौकरी करते हैं. पर डाली अपने पिता को एक दिन गर्वांवित महसूस करवाने के मकसद से एक दिन घर छोड़ कर मुंबई पहुंच जाती है. जहां उसकी मुलाकात मुन्ना से होती है. मुन्ना के किरदार में टाइगर हैं. मुन्ना मुंबई के तीन बत्ती इलाके में रहने वाला स्ट्रीट स्मार्ट लड़का है. वह बहुत अच्छा डांसर है. लेकिन किन्ही तकलीफों की वजह से वह डांस नहीं करता. तो यह फिल्म उन दो लोगों के बारे में है, जिनमें से एक अपने सपने को पूरा करना चाहता है, दूसरा नहीं करना चाहता. इनके बीच में त्रिकोण हैं महेंद्र फौजी.